tr de sv en da en de it en fr de sv en de en da en en de da en en en en en en en en en en en it en da da nb nl nl nl nl nl zh fr fr fr fr ja fr en nb sv da id da da sv da da da da da da da nb en da da da da da da da da en en en da da da da da da da da da en nb nl da da da da da da da da en nb da da da da da da da da da en da nl da da en da da en da da en da da en en da nb da da da en da nb da da da da da da en da da da da da da en cs de en es da en da da da da da da da da nb en da de en da da en da nl da da da en nn da da da sv da da da da nb nn da nb da nn da da da sv da da nl da tr da en es en en
Top 10 – Gode Halloween-gys
7 fremragende film om kulter
7 fremragende film om zombier
7 fremragende film med Bruce Willis
SPIDER-MAN: FAR FROM HOME: Veloplagt edderkop svinger sig herlig kulørt i mål
Biografanmeldelse: Efter de monumentale begivenheder i den foregående MCU-film, ‘Avengers: Endgame’, tager Spider-Man superhelte-teten videre med ‘Spider-Man: Far From Home’. En noget mindre dyster videreførsel af det store univers, der med netop både ‘Avengers: Infinity War’ og ‘Avengers: Endgame’ efterlod Marvel-heltene med en vis alvorlig understrøm i fortællingen.
Det er der ikke her. Faktisk nærmest slet ikke. Det er kulørt, let og morsom superhelte-underholdning – herligt! Filmen åbner da også med en skøn in memoriam-montage i lavbudget- og komisk stil, hvor de faldne helte mindes. Her står det klar, at SÅ alvorligt skal vi altså heller ikke tage tegneserieuniverset. Herfra svinger Spider-Man sig ellers lystigt gennem løjerne.
For snart står Peter Parker aka edderkoppe-svingeren overfor en lavaspruttende fjende i form at et stort ildmonster. Han får dog imidlertid hjælp af en mystisk og ny superhelt i MCU, nemlig Mysterio – her i skikkelse af en karismatisk Jake Gyllenhaal. Et klart plus for filmen, hvor også Tom Holland som Spider-Man atter engang gør god, likeble og charmerende figur. Virkelig velcastet.
Men udover, at Peter Parker altså lige skal klare denne nye ild-fjende, forsøger han også at jonglere et privatliv, sin skole og ikke mindst sit romantiske øje til klassekammeraten Michelle Jones – en sej og sød Zendaya. Men ja, selvom ‘Spider-Man: Far From Home’ som nævnt er herlig kulørt underholdning, så har filmen dog også en smule og fint doseret dramatisk alvor i sig.
Det finder man blandt andet i, at Peter Parker nu står overfor på det nærmeste at skulle træde i Iron Mans fodspor – en svær arv at løfte. Ikke mindst, når han i grunden også bare gerne vil være en almindelig teenager – og egentlig hellere blot vil klare skurke i nabolaget og ikke på global skala.  Ikke desto mindre er det, hvad han står overfor at skulle håndtere her.
At fortællingen så er ret så forudsigelig er til at leve med, da netop det veloplagte cast og et herligt kulørt univers spiller, hvor der naturligvis også langes sin del af medrivende actionscener over disken. Medrivende og energisk. ‘Spider-Man: Far From Home’ løfter sig dog ikke op i den helt tunge ende af superheltefilm, men mindre kan bestemt også gøre det.
‘Spider-Man: Far From Home’ får 4 ud af 6 stjerner:
‘Spider-Man: Far From Home’ har biografpremiere den 2. juli.
CAPTAIN MARVEL: Brie Larson løfter Marvel-filmen som sej heltinde
Biografanmeldelse: Vi er nu kommet til endnu en film i det omfattende Marvel-univers, der blev skudt i gang med ’Iron Man’ tilbage i 2008. Nu 11 år senere er vi med ’Captain Marvel’ nået til film nummer 21 (!), hvor vi skal præsenteres for en ny heltinde i det sprudlende univers. Hun spilles veloplagt, charmerende og sjov af Brie Larson, der løfter filmen og bærer den i mål.
For egentlig er her tale om mere af det samme, som man er blevet forvent med fra Marvels side. Ja, det er faktisk på grænsen til at være det Marvel-generiske i både udtryk, karakterer og fortælling. Trumfkortet er dog her uden tvivl Brie Larson i rollen som den seje heltinde. Hun er hele vejen medrivende at følge, når filmen altså måske mister en smule momentum.
Men hvad handler filmen så om? Jo, vi ankommer til Jorden anno 1995, hvor rumvæsnet Vers aka Captain Marvel nødlander, da en mission går på røven. Jorden lider under en gruppe rum-terrorister kaldt Skrulls. Heltinden må derfor nu mestre sine utrolige kræfter for at stoppe de onde og grønne væsner. Helt alene er hun dog ikke, da hun blandt andet får hjælp af Fury.
Samuel L. Jackson er altså igen på banen som cool Shield-agent, der her tager kampen op mod ondskaben sammen med at par øvrige gamle kendinge, mens man blandt nytilkommere i Marvel-universet blandt andet finder Jude Law som Vers’ læremester samt en tvetydig og altid seværdig Ben Mendelsohn. Dette er dog uden tvivl Captain Marvels film og historie.
Således er jeg også – udover medrivende action-scener og flotte effekter – vidne til en udviklingshistorie, der handler om at finde sig selv, men også at få styr på en mystisk fortid, der spøger i heltinden baghoved. Ja, ’Capatain Marvel’ er måske ikke just original, men den er altså underholdende og ret medrivende, mens Brie Larson er med til at løfte filmen op på sin fjerde stjerne.
‘Captain Marvel’ får 4 ud af 6 stjerner:
‘Captain Marvel’ har premiere den 6. marts.
SPIDER-MAN: INTO TE SPIDER-VERSE: Sprudlende Spider-Man i flertal
Biografanmeldelse: Der er fuld fart på animationen i den veloplagte og morsomme ‘Spider-Man: Into te Spider-Verse’, hvor man grundet en portal til diverse paralleluniverser møder ikke bare én, men flere forskellige versioner af Spider-Man. Det er dog med teenageren Miles Morales i centrum, at filmen folder sig ud med både smittende fortælleglæde og visuel opfindsomhed.
Miles Morales slås som mange andre teenagere med at finde sig selv og sin plads i livet. Det hele kompliceres dog, da han bliver bidt af en mystisk edderkop, hvilket giver ham en række superkræfter og et nyt ansvar om måske at skulle gå i den originale Spider-Mans fodspor. Midt i det hele åbner superskurken Kingpin den omtalte portal, hvilket sætter verdens sikkerhed over styr.
Det er altså i udgangspunktet et klassisk superhelte-setup, hvor Miles skal forsøge at finde sig til rette med sine nye kræfter og gå op imod en magtfuld skurk, mens også teenage-livet skal passes. Filmen er dog heldigvis yderst bevist om genren, som den leger veloplagt med, vender på hovedet og driller, men altså også hylder og respekterer. Det er en fornøjelse at overvære.
At filmen så mister en smule momentum henover midten og at skurken ikke er videre interessant, er til at leve med, når nu fortællingen netop er så medrivende fortalt og ikke mindst animeret. For visuelt river filmen mig bestemt med, hvor blandt andet tegneseriehæfternes talebobler og 2D-følelse bringes legende til live, mens action-scenerne ruller sig energisk ud.
Det bliver for alvor morsomt og dejlig gakket, når portalen får smidt de øvrige versioner af Spider-Man ind i filmen, hvor man møder en ældre og lettere opgivende Peter Parker, den tjekkede Spider Gwen, en stoisk Spider Noir, den søde Peni Parker samt den kække gris Spider Ham. De er med til at give superhelte-genren et skud kærkomment og gakket galskab.
‘Spider-Man: Into te te Spider-Verse’ er med andre ord et visuelt sprudlende og opfindsomt bekendtskab, der både morsomt, ganske gribende og veloplagt fortæller sin oprindelseshistorie uden at blive klichétung, men derimod bevarer en fortællemæssig virilitet – særligt på billedsiden, men blandt andet også takket, at Spider-Man altså her kommer i flertal.
– ‘Spider-Man: Into te te Spider-Verse’ får 4 ud af 6 stjerner:
– ‘Spider-Man: Into te te Spider-Verse’ får premiere den 13. december.
https://filmskribenten.dk/wp-content/uploads/2018/12/Spider-Man-Into-the-Spider-Verse-01.jpg 587 1044 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2018-12-13 11:15:372018-12-13 11:15:37SPIDER-MAN: INTO TE SPIDER-VERSE: Sprudlende Spider-Man i flertal
ANT-MAN AND TE WASP: Paul Rudd er charmerende som altid
28. november 2018/i Blu-ray/DVD /af Bjarke Friis Kristensen
Superhelt på Blu-ray: Okay, bare lige for at lette mit hjerte her fra starten, så elsker jeg Paul Rudd, der kort sagt består af treenigheden: Sød, sjov og charmerende. Derfor så jeg bestemt frem til, at han igen skulle indtage rollen som Marvels mindste – og af og til største (!) – superhelt i opfølgeren ‘Ant-Man and te Wasp’, der nu er udkommet på Blu-ray.
Men altså, hvad handler filmen om? Jo, som titlen indikerer, er Scott Lang aka Ant-Man ikke alene på skansen. Han gøres denne gang super-selskab af Evangeline Lilly som Hope Van Dyne aka Wasp – et kvindeligt modstykke til Ant-Man. Sammen skal mini-duoen med hjælp Hopes far – Michael Douglas som Dr. Hank Pym – og skrumpedragterne forsøge at finde Hanks hustru, som de ellers troede var forsvundet for altid i det mini-mikroskopiske ‘kvante-rige’.
Således sætter Scott Lang både det frie liv samt livet som familiefar på spil. For efter begivenhederne i ‘Captain America: Civil War’ har han nemlig siddet i husarrest og været forment kontakt med skrumpedragterne og de implicerede parter. Så få dage inden han ellers ville være sluppet fri, kastes Scott altså nu tilbage i superhelte-møllen med FBI på nakken.
Det er dog ikke kun FBI, der er på nakken af vores helte, for også en mystisk skikkelse begynder at blande sig for at få fingrene i Hanks avancerede og hemmelige skrumpe-teknologi. Her er med andre ord flere flere plottråde i spil, som dog heldigvis aldrig for alvor snubler over hinanden. Historien holdes ok fokuseret og overskuelig. Ja, det er dejligt med en Marvel-film, hvor det for en gangs skyld ikke er hele Jordens undergang, der er på spil.
Netop den mere fokuserede historie passer godt til karakteren Scott Lang, da det også er historien om en mand, der blot forsøger at komme på ret køl i livet og være en god far. Ja, han er måske den mest menneskelige af alle Marvel-helte – hvilket Paul Rudd med sin naturlige charme er med til at få ud over rampen. Desværre bliver far-datter-dramaet ikke videre nærværende, ligesom jagten på Hanks bedre halvdel aldrig for alvor bliver spændende.
Det er en skam, for Paul Rudd er bestemt både sød, sjov og charmerende, mens der også diskes op med et par ganske medrivende og opfindsomme actionscener, hvor skrumpe-teknologien tages legende i brug med biler og helte, der forstørres og skrumpes i hæsblæsende og dynamisk tempo. ’Ant-Man and te Wasp’ forbliver dog med andre ord en lille, ufarlig og sød superheltefilm, der ikke for alvor river mig rundt, men blot hygger lidt om mig. Det er nu også helt ok.
Ekstramateriale: Hertil kommer, at Blu-ray-udgivelsen indeholder en omgang ekstramateriale, hvor man med blandt andet en række making of-featuretter får et indblik i filmens forskellige aspekter og tilblivelse, mens man også får spas og fraklip fra produktionen samt slettede scener og ikke mindst et kommentarspor.
– ‘Ant-Man and te Wasp’ udkommer på dvd og Blu-ray den 15. november.
https://filmskribenten.dk/wp-content/uploads/2018/07/Ant-Man-and-the-Wasp-biograf-01.jpg 587 1044 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2018-11-28 18:56:532018-11-28 18:56:53ANT-MAN AND TE WASP: Paul Rudd er charmerende som altid
BLACK PANTHER: Den sorte panter tumler rundt i Afrika
15. februar 2018/i Anmeldelser, Biograf /af Bjarke Friis Kristensen
Biografanmeldelse: Der er nye, forfriskende og afrikanske boller på Marvel-suppen med den jungletrommende og kulørt klædte ‘Black Panther’. Her skal vi for alvor introduceres for endnu en helt i det fortsat voksende Marvel-univers. Det gælder nemlig kongesønnen T’Challa aka Black Panther, som her skal overtage tronen efter mordet på sin far.
Den nye konge vender derfor hjem til det hemmeligholdte og teknologisk avancerede afrikanske land Wakanda for at træde i sin fars sted. Men tronskiftet kommer naturligvis ikke uden problemer, og snart er en gammel fjende da også på brutalt spil. T’Challa må således træde i karakter som både konge og Black Panther for at sikre Wakandas fremtid.
Her er med andre ord temaer som skæbne og identitet i spil, mens også det at stå sammen om en fælles verden i stedet for at lade sig adskille af forskelligheder er på menuen. De vægtige emner bliver vanen tro for Marvel leveret med ivrige slåskampe, skarptskydende action og kulørte karakterer. Ja, det er stadig en superheltefilm efter Marvel-støbeskeen.
Denne gang er man dog vidne til en ny afrikansk indpakning, hvilket er forfriskende for Marvel-universet, der efterhånden trænger til at blive gentænkt og revitaliseret. Men en ny indpakning er desværre ikke nok til, at filmen overvinder en smule tomgang, en håndfuld generiske action-strabadser og en spilletid, der bliver for lang for fortællingens eget bedste.
Chadwick Boseman er dog solid og fint stoisk som Black Panther – men ikke mere. Der er desuden godt modspil hos kvinderne Lupita Nyong’o som eks-kæresten, Danai Gurira som kriger og Letitia Wright som drillende søster. Handlekraftige og karismatiske kvinder, der retfærdigvis stjæler dele af spotlightet sammen med Michael B. Jordans fint spillede, men generisk skrevne skurk.
‘Black Panther’ skuffer med andre ord. Delvist på actionsiden, en halvttræg fortælling samt en finale, der ikke river mig med – hverken på adrenalinkontoen eller følelsesmæssigt. Desværre. Det til trods, så er her gode takter – både visuelt og karakter-mæssigt. Men hverken universet, den potentielt spændende historie eller tematikkerne forløses engagerende og nuanceret nok.
– ‘Black Panther’ får 3 ud af 6 stjerner:
- ‘Black Panther’ får premiere den 15. februar.
https://filmskribenten.dk/wp-content/uploads/2018/02/black-panther-biograf-01.jpg 490 820 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2018-02-15 08:45:382018-02-15 08:45:38BLACK PANTHER: Den sorte panter tumler rundt i Afrika
Der er fuld fart på marvel-heltene i Captain America: Civil War
22. oktober 2016/i Blu-ray-anbefaling, Blu-ray/DVD /af Bjarke Friis Kristensen
Blu-ray-anbefaling: Lige som jeg er ved at være godt mættet af Marvels mange superheltefilm, kommer Captain America til undsætning med sin film nummer to – Captain America: Civil War. Her er der nemlig ikke meget metaltræthed at spore, men en særdeles veloplagt omgang superhelte-action. Tak for det, Marvel.
Som titlen indikerer er det ikke en überskurk, der her er centrum for kampene, men derimod en splid internt i gruppen af Avengers. For regeringen vil have styr på heltene, hvilket vil begrænse deres udfoldelse. Det er ikke alle helte enige om er en god idé – og snart opstår to fraktioner i heltegruppen.
På den ene side Iron Man, der er med på idéen, mens Captain America leder an på den anden side. Men ja, der er naturligvis også en skurk – en underspillet og evigt god Daniel Brühl, der sniger sig rundt i kulissen, mens hans hemmelige plan udfoldes stille og roligt. Selvom her er en lang række karakterer at holde styr på, lykkedes det yderst godt for instruktørerne Anthony og Joe Russo.
Det er dog Chris Evans som en stoisk Captain America og Robert Downey Jr. som en mere eftertænksom Iron Man, der udgør det dramatiske og intense epicenter med Sebastian Stan som den jagede Winter Soldier mellem dem. Tilbage er blandt andre også Scarlett Johansson som Black Widow, mens Anthony Mackie og Paul Rudd er cool comic relief som henholdsvis Falcon og Ant-Man.
Don Cheadle er igen War Machine og Jeremy Renner Hawkeye, mens vi her også introduceres for Chadwick Boseman som Black Panther og ikke mindst en oplagt Tom Holland som Spider-Man. Tilsammen udgør det en smeltedigel af helte med hver deres personlighed, der flot bruges til at drive plottet og ikke mindst de medrivende og veleksekverede actionscener frem.
For ja, actionscenerne er en stor del af grunden til, at Captain America: Civil War er så pokkers underholdende og potent. Lige fra klaustrofobiske kampe i trappeopgange, hvor man mærker de hårde slag på hele kroppen til det spektakulære slag i en lufthavn, hvor alle tricks tages i brug. Sådan!
Blu-ray-udgivelsen er desuden også en sand fornøjelse med sin dynamiske og velbalancerede lydside samt et billede, der både står både skarpt, veldefineret og farvemættet hele vejen. Fremragende. Der medfølger desuden også lidt fint ekstramateriale. Her et kommentarspor med blandt andre de to instruktører videre til et kig på filmens tilblivelse samt spas fra settet.
– Captain America: Civil War er udkommer på dvd, Blu-ray og 3D Blu-ray den 6. oktober 2016.
[tabgroup][tab title=” Captain America: Civil War | Blu-ray “]
Titel: Captain America: Civil War, 2016
Release: den 6. oktober 2016
Instruktør: Anthony Russo, Joe Russo
Medvirkende: Chris Evans, Robert Downey Jr., Scarlett Johansson m.fl.
Spilletid: 2 time 28 minutter
Udgiver: Walt Disney Home Entertainment[/tab][/tabgroup]
https://filmskribenten.dk/wp-content/uploads/2016/10/Captain-America-Civil-War-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2016-10-22 16:36:112016-10-22 17:11:00Der er fuld fart på marvel-heltene i Captain America: Civil War
THOR: TE DARK WORLD: Thor svinger atter Mjølner i et clusterfuck af en farveladefilm
2. april 2014/i Anmeldelser, Blu-ray/DVD /af Bjarke Friis Kristensen
Blu-ray-anmeldelse: Marvels Thor-univers er eventyrligt sprælsk og herligt kulørt med sit miskmask af rumskibe, laserpistoler, rustninger og monstre. Som et bombastisk gadekryds af Ringenes Herre og Star Wars. Med andre ord, der er smæk på farveladen og pondus i vrøvlerierne. Desværre falder bæstet flere gange over sine egne fødder i Thor: Te Dark World – en skamskudt to’er, der vil en masse, men ikke helt forløser sine ambitioner.
Okay, lad mig forsøge at uddybe. Men først, hvad pokker handler filmen om? Tjo, lidt af hvert – og lidt for meget. Men du ved, Thor skal redde intet mindre end hele universet. Ja, den er god nok. For Malekith, en ond dude med billige kontaktlinser, har fået fat i et ældgammelt våben, der kan smadre både Jorden og alle De Ni Riger. Gisp. Thor skal således få styr på ham, mens også Loki spøger i kulissen – det samme gør romancen med den yndige Jane Forster.
Det er sådan cirka filmens udgangspunkt – kort fortalt. For jeg skal love for, at de fem mand bag filmens historie og manus har fundet frem til en både klodset og alt for rodet fortalt omgang eventyr. Jo vist, universet har som sagt sin egen charme, det har Chris Hemsworth som den blonde tordengud også. Man forstår godt hvorfor den yndige Natalie Portman er faldet for ham.
Men deres romance forbliver noget skitseagtig – hvilket desværre også er tilfældet for filmens øvrige karakterer og interne relationer. Der kommer heller aldrig helt nok gas på det komplekse forhold mellem brødrene Thor og Loki, hvor sidstnævnte igen er herlig lumsk i Tom Hiddlestons skikkelse. Anthony Hopkins har naturlig autoritet som Odin, mens Stellan Skarsgård som excentrisk professor fint fungerer som comic relief – sammen med en ligefrem Kat Dennings, der dog egentlig er ret irriterende.
Der lægges ellers veloplagt fra kaj med et mægtigt slag, og ja, der er op til flere bombastiske actionscener – fra susende rumskibe til Thors kamp med kæmpemonstre. Men hvor det computergenererede rabalder fungerer ganske godt, så er historiens afvikling noget klodset. Flere gange skæres plottet ud i pap af de medvirkende, der paradoksalt nok synes mere forvirrede end Thor på afveje i London.
I ved, Thor tager blandt andet undrende undergrundsbanen. Sådan lidt fish out of water-komik midt i den postulerede alvor. For selvom hele universet er i fare, synes der egentlig aldrig at være fare på færde – det på trods af, at der rent faktisk tages et par dramatiske kneb i brug undervejs. Oh well, filmens skavanker, letkøbte løsninger og plothuller til trods, afføder de kulørte vrøvlerier en ok underholdningsværdi.
– Filmen, Thor: Te Dark World, 3/6:
Ekstramateriale, billede og lyd:
Hvor filmen har sine ujævnheder, spiller Blu-ray-udgivelsen problemfrit. Billedet står veldefineret, klart og detaljerigt, hvor det kulørte univers kommer særdeles flot til sin ret. Lydsiden er ligeledes en sand fornøjelse med sine velbalancerede niveauer, der klart og dynamisk bakker den flotte billedside op. Ekstramaterialet er desuden helt i orden.
Her får man et kommentarspor, der selvom det er klippet sammen af to settings, ét med instruktør Alan Taylor og fotograf Kramer Morgenthau samt ét med Tom Hiddleston og Marvel-studiernes chef Kevin Feige er et ret godt og informativt spor med fine tanker om alt fra casting til effekter og universet. Videre får man den sjove kortfilm Marvel One Shot: All Hail te King (14 min.) med Ben Kingsleys rolle fra Iron Man 3.
Videre finder man en to-delt featurrette, hvor man blandt andet får indblik i forholdet mellem Thor og Loki (32 min.) samt seks slettede og forlængede scener, der fint er med til at nuancere historie og karakterer – de kan ses med eller uden kommentarspor (8 min.). Slutteligt er der et lidt fjollede fraklip (4 min.), et kort kig på filmens score af Brian Tyler (5 min.) samt et kig på Captain America: Te Winter Soldier (4 min.).
Ekstramateriale 4/6  | Billede 6/6 | Lyd 6/6
– Besøg Filmskribenten på Facebook HER. [tabgroup][tab title=”Thor: Te Dark World | Blu-ray-anmeldelse”]Vurdering 4/6:
Originaltitel: Thor: Te Dark World, USA, 2013
Release: d. 6. marts 2014
Medvirkende: Chris Hemsworth, Natalie Portman, Tom Hiddleston, Anthony Hopkins, Stellan Skarsgård, Idris Elba, Christopher Eccleston, Adewale Akinnuoye-Agbaje, Kat Dennings m.fl.
Distributør: Walt Disney Studios Home Entertainment[/tab][/tabgroup]
https://filmskribenten.dk/wp-content/uploads/2013/10/thor-dark-world-thumb-02.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-04-02 18:06:492014-04-02 18:06:49THOR: TE DARK WORLD: Thor svinger atter Mjølner i et clusterfuck af en farveladefilm
CAPTAIN AMERICA: TE WINTER SOLDIER: Alvoren klæder den kulørte superhelt
26. marts 2014/i Anmeldelser, Biograf /af Bjarke Friis Kristensen
Biografanmeldelse: Det kan godt være, at den evigt gode Captain America er hentet fra Marvels kulørte tegneseriehæfter, men Captain America: Te Winter Soldier skruer op for alvoren i et univers af terrorisme, frygt og Big Brother-paranoia. Men bare rolig, humoren er intakt, mens der heller ikke spares på de store eksplosioner, når først den renskurede helt svinger sit ikoniske skjold i frihedens navn.
Vi er dog med denne opfølger til Captain America: Te First Avenger fra 2011 et stykke fra de ellers kække superhelteløjer, man kender fra andre Marvel-film som Iron Man og Te Avengers. Det klæder imidlertid filmen og er med til at give den overkorrekte helt, igen i skikkelse af Chris Evans, dramatisk tyngde og historien fylde. Det er dog umiskendeligt et tegneserieunivers, vi befinder os i og tak for det.
For selvom tonen er mere mørk end munter, er det stadig et underholdende univers med superskurke og deres megalomaniske planer om verdensherredømmet, vilde våben og opfindsomme gadgets, mens de virile actionscener giver fingeren til tyngdekraften og lader suset i maven vinde over realismen. Ja, den der tegneserie-feel er ikke til at overse – den der 3D-effekt er dog ret overflødig.
Men i stedet for at lade filmen afhænge af farverige gimmicks og imponerende scenerier, tager Captain America: Te Winter Soldier sig tid til sine karakterer og sin historie. For godt nok puttes der godt med heftig action på den mere end to timer lange film, men det er i høj grad en spion-thriller pakket ind i flot actionbulder, hvor Captain Americas tiltro til sine medmennesker udfordres. Det får vores helt til at skue indad, hvilket giver både ham og publikum plads til eftertanken midt i larmen.
Modsat forgængeren, der foregik i de nazi-befængte 1940’ere, udspiller opfølgeren sig i nutiden, hvor Capatain America aka Steve Rogers efter begivenhederne i Te Avengers fortsat forsøger at forlige sig med den moderne verden, hvor han arbejder for S.H.I.E.L.D. i kampen mod alverdens skurke. Men linjerne mellem de gode og de onde udvaskes snart, da enS.H.I.E.L.D.-kollega angribes. Det bliver starten på en intens jagt efter sandheden i et kompleks sammensværgelse.
Scarlett Johansson er tilbage i kampen for retfærdighed i stramtsiddende sort som Black Widow, Samuel L. Jackson er atter S.H.I.E.L.D.-bosssen Nick Fury, mens Robert Redford gør god figur i en tvetydig rolle. Så selvom filmen sine steder er lidt tung i røven, ikke alle karakterer er lige velbeskrevet og historien lidt ujævnt fortalt, trækkes der fint tråde ud i Marvel-universet og tilbage til Captain Americas fortid, mens truslen mod den frie verden filmen igennem får et medrivende momentum.
– Besøg Filmskribenten på Facebook HER. [tabgroup][tab title=”Captain America: Te Winter Soldier | Biografanmeldelse”]Vurdering 4/6:
Originaltitel: Captain America: Te Winter Soldier, USA, 2014
Premiere: d. 26. marts 2014
Medvirkende: Chris Evans, Scarlett Johansson, Sebastian Stan, Anthony Mackie, Cobie Smulders, Frank Grillo, Emily VanCamp og Hayley Atwell, Robert Redford, Samuel L. Jackson m.fl.
Distributør: Walt Disney Studios Motion Pictures[/tab][/tabgroup]
https://filmskribenten.dk/wp-content/uploads/2014/03/Captain-America-Winter-Soldier-thumb.jpg 350 620 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2014-03-26 12:49:002014-03-26 12:49:43CAPTAIN AMERICA: TE WINTER SOLDIER: Alvoren klæder den kulørte superhelt
Spider-Man og co. indtager Dubai
3. december 2009/i Nyheder /af Bjarke Friis Kristensen
Disneyland, Mickey Mouse og Fedtmule move over – nu er det Marvel-heltenes tur til at forlyste børn i alle aldre. Det er nemlig planen, at der i år 2012 skal åbne en forlystelsespark i Dubai, hvor de mange karakterer fra Marvel-universet vil være udgangspunktet for parken.
Der er for nylig sluppet lidt særdeles labert koncept-art ud på nettet, hvor man kan få en idé om hvordan sagerne kommer til at se ud. Lovende skulle jeg hilse og sige. Der er dog endnu ingen konkret information om de enkelte forlystelser, men de største af Marvel-heltene får deres egen forlystelse. Der skulle allerede være forsøg i gang med tre af turerne, nemlig Flying with Spidey, Fantasticar og X-Men: Danger Room. Det lyder sgu da meget cool, ikke mindst hvis man er til superhelteserier og -film. Jeg håber så bare, at der også bliver givet ture i Iron Mans dragt…!
– Se flere billeder og i større format HER.
https://filmskribenten.dk/wp-content/uploads/2018/11/logo.png 0 0 Bjarke Friis Kristensen https://filmskribenten.dk/wp-content/uploads/2018/11/logo.png Bjarke Friis Kristensen2009-12-03 09:12:412009-12-03 09:12:41Spider-Man og co. indtager Dubai
FØLG OS PÅ FACEBOOK
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
Idyllen krakelerer på underholdende vis i ‘Don’t Worry Darling’22. september 2022 - 12:53
En glubsk løve er generisk løs på savannen i ‘Beast’22. september 2022 - 12:53
‘Moonage Daydream’ er en forrygende fabulerende Bowie-dokumentar15. september 2022 - 06:51
‘Ticket to Paradise’ er en rom com med delvis charme15. september 2022 - 06:50
Hvem er mon morderen i den intense ‘Bodies Bodies Bodies’?8. september 2022 - 15:53
Alt indhold tilhører Filmskribenten.dk
Ved brug kontakt Filmskribenten.dk
Følg os på Facebook
På sporet af et kringlet komplot med ‘Amsterdam’6. oktober 2022 - 09:59
‘Peter von Kant’ er et velfortalt kammerspil fra fransk mester6. oktober 2022 - 09:59
Den delvist charmerende ‘Bros.’ ender i tynde rom com-klichéer6. oktober 2022 - 09:58
Der er urovækkende smil og olme jump scares i gyset ‘Smile’29. september 2022 - 08:14
‘Triangle of Sadness’ smadrer satiren lige i fjæset på dig22. september 2022 - 12:54
KATEGORIER Vælg kategori 4K Ultra HD/Blu-ray  (124) 7 fremragende film  (4) Anmeldelser  (1.176) Artikel  (50) Biograf  (653) Bizart  (57) Blodig Weekend  (35) Blodig Weekend 2013  (5) Blodig Weekend 2014  (4) Blodig Weekend 2015  (2) Blodig Weekend 2017  (5) Blodig Weekend 2018  (5) Blodig Weekend 2019  (5) Blu-ray-anbefaling  (96) Blu-ray/DVD  (769) CPH PIX  (10) CPH PIX 2010  (13) CPH PIX 2011  (19) CPH PIX 2012  (19) CPH PIX 2013  (15) CPH PIX 2014  (6) CPH PIX 2015  (6) CPH PIX 2016  (8) CPH PIX 2017  (9) CPH PIX 2018  (10) Den skal du se  (2) Dvd-anbefaling  (2) En filmserie du skal se  (2) En klassiker du skal se  (1) En nyklassiker du skal se  (4) En serie du skal se  (50) Events  (45) Fanart  (122) Filmanbefaling  (10) Filmsjov  (263) Gossip  (1) Ikke kategoriseret  (12) Inteview  (15) Konkurrence  (1) kortfilm  (63) Kunst  (39) Mashup  (62) Merchandise  (1) Montage  (66) musikvideo  (16) Nyhed  (47) Nyheder  (222) Plakater  (139) Q&A  (1) sammenklip  (22) Shopping  (4) snik snak  (5) sniksnak  (141) soundtrack  (1) Spoof  (100) Streaming  (4) supercut  (96) Top liste  (8) Top ti liste  (12) trailer  (133) Uncategorized  (5)
ARKIV Vælg måned oktober 2022 september 2022 august 2022 juli 2022 juni 2022 maj 2022 april 2022 marts 2022 februar 2022 januar 2022 december 2021 november 2021 oktober 2021 september 2021 august 2021 juli 2021 juni 2021 maj 2021 april 2021 marts 2021 november 2020 oktober 2020 september 2020 august 2020 juli 2020 juni 2020 maj 2020 april 2020 marts 2020 februar 2020 januar 2020 december 2019 november 2019 oktober 2019 september 2019 august 2019 juli 2019 juni 2019 maj 2019 april 2019 marts 2019 februar 2019 januar 2019 december 2018 november 2018 oktober 2018 september 2018 august 2018 juli 2018 juni 2018 maj 2018 april 2018 marts 2018 februar 2018 januar 2018 december 2017 november 2017 oktober 2017 september 2017 august 2017 juli 2017 juni 2017 maj 2017 april 2017 marts 2017 februar 2017 januar 2017 december 2016 november 2016 oktober 2016 september 2016 august 2016 juli 2016 juni 2016 maj 2016 april 2016 marts 2016 februar 2016 januar 2016 december 2015 november 2015 oktober 2015 september 2015 august 2015 juli 2015 juni 2015 maj 2015 april 2015 marts 2015 februar 2015 januar 2015 december 2014 november 2014 oktober 2014 september 2014 august 2014 juli 2014 juni 2014 maj 2014 april 2014 marts 2014 februar 2014 januar 2014 december 2013 november 2013 oktober 2013 september 2013 august 2013 juli 2013 juni 2013 maj 2013 april 2013 marts 2013 februar 2013 januar 2013 december 2012 november 2012 oktober 2012 september 2012 august 2012 juli 2012 juni 2012 maj 2012 april 2012 marts 2012 februar 2012 januar 2012 december 2011 november 2011 oktober 2011 september 2011 august 2011 juli 2011 juni 2011 maj 2011 april 2011 marts 2011 februar 2011 januar 2011 december 2010 november 2010 oktober 2010 september 2010 august 2010 juli 2010 juni 2010 maj 2010 april 2010 marts 2010 februar 2010 januar 2010 december 2009 november 2009 oktober 2009
© Copyright - Filmskribenten - powered by Enfold WordPress Theme